CELEX: 62008CJ0143
Language: el
Date: 2009-03-19
Title: Απόφαση του Δικαστηρίου (όγδοο τμήμα) της 19ης Μαρτίου  2009. # Επιτροπή των Ευρωπαϊκών Κοινοτήτων κατά Δημοκρατίας της Πολωνίας. # Παράβαση κράτους μέλους - Οδηγία 2006/73/ΕΚ - Παράλειψη μεταφοράς στην εσωτερική έννομη τάξη εντός της ταχθείσας προθεσμίας. # Υπόθεση C-143/08.

Απόφαση του Δικαστηρίου (όγδοο τμήμα) της 19ης Μαρτίου 2009 – Επιτροπή κατά Πολωνίας
      (Υπόθεση C‑143/08)
      «Παράβαση κράτους μέλους – Οδηγία 2006/73/ΕΚ – Παράλειψη μεταφοράς στην εσωτερική έννομη τάξη εντός της ταχθείσας προθεσμίας»
      Προσφυγή λόγω παραβάσεως – Εξέταση του βασίμου από το Δικαστήριο –Κατάσταση που πρέπει να λαμβάνεται υπόψη – Κατάσταση κατά την εκπνοή της ταχθείσας με την αιτιολογημένη γνώμη προθεσμίας (Άρθρο 226 ΕΚ) (βλ. σκέψη 9)
      Αντικείμενο 
      
         
               Παράβαση κράτους μέλους – Παράλειψη εμπρόθεσμης θεσπίσεως των αναγκαίων διατάξεων για τη συμμόρφωση προς την οδηγία 2006/73/ΕΚ
                  της Επιτροπής, της 10ης Αυγούστου 2006, για την εφαρμογή της οδηγίας 2004/39/ΕΚ του Ευρωπαϊκού Κοινοβουλίου και του Συμβουλίου,
                  όσον αφορά τις οργανωτικές απαιτήσεις και τους όρους λειτουργίας των επιχειρήσεων επενδύσεων, καθώς και τους ορισμούς που
                  ισχύουν για τους σκοπούς της εν λόγω οδηγίας (ΕΕ L 241, σ. 26) 
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Η Δημοκρατία της Πολωνίας, παραλείποντας να θεσπίσει, εντός της ταχθείσας προθεσμίας τις αναγκαίες νομοθετικές, κανονιστικές
                     και διοικητικές διατάξεις προκειμένου να συμμορφωθεί προς την οδηγία 2006/73/ΕΚ της Επιτροπής, της 10ης Αυγούστου 2006, για
                     την εφαρμογή της οδηγίας 2004/39/ΕΚ του Ευρωπαϊκού Κοινοβουλίου και του Συμβουλίου, όσον αφορά τις οργανωτικές απαιτήσεις
                     και τους όρους λειτουργίας των επιχειρήσεων επενδύσεων, καθώς και τους ορισμούς που ισχύουν για τους σκοπούς της εν λόγω οδηγίας,
                     παρέβη τις υποχρεώσεις που υπέχει από την οδηγία αυτή.
                  
               
            
         
                  2)
               
               
                  
               
               
                  	Καταδικάζει τη Δημοκρατία της Πολωνίας στα δικαστικά έξοδα.